钦定古今图书集成/明伦汇编/氏族典/第206卷 > 高第
## 钦定古今图书集成/明伦汇编/氏族典/第206卷 > 高第

“按《万姓统谱》”：“第字公次，四川绵州人。由甲戌进士出
宰长洲，历南京吏部验封郎中，守宁波，政举大纲，升
云南副使。备兵临安，诘武安民，树百年之画，井井矣。
人方以公辅期之，而亢志泉石，遂拂衣而归。居常趺
坐密室，游神虚元。亦时时绎玩图籍，贯穿百家，率能
举其旨要。有请丐词翰者，辄舒毫应之，要皆大雅之”
音也。间与当道缙绅谈说时政，若边徼之险夷，朝廷
之纪纲，都邑之错列，孰利当兴，孰弊当革，一一如指
掌。荐剡屡膺，而卒谢不起，人多惜之。